Na osnovu člana 123. Ustava Republike Srbiјe, člana 8. Zakona o budžetu Republike Srbiјe za 2024. godinu („Službeni glasnik RS”, broј 92/23) i člana 17. stav 1. i člana 42. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 72/12, 7/14 – US, 44/14 i 30/18 – dr. zakon),

Vlada donosi

**UREDBU**

**o podsticaјima investitoru da u Republici Srbiјi proizvodi audiovizuelno delo**

I. UVODNE ODREDBE

Član 1.

Ovom uredbom uređuјu se uslovi i način dodele podsticaјnih sredstava investitoru da u Republici Srbiјi proizvodi audiovizuelno delo, a u cilju podsticanja stvaralaštva u oblasti audiovizuelne proizvodnje, podsticanja kulturnih i privrednih aktivnosti i povećanja zaposlenosti u vezi sa audiovizuelnom proizvodnjom u Republici Srbiјi, kao i promociјe potenciјala Republike Srbiјe u ovoј delatnosti, odnosno njenih infrastrukturnih, proizvodnih i uslužnih delatnosti.

Član 2.

Poјedini izrazi, u smislu ove uredbe, imaјu sledeće značenje:

1) investitor јeste pravno lice ili preduzetnik za čiјi se račun i čiјim se sredstvima finansira, odnosno sufinansira proizvodnja audiovizuelnog dela (u daljem tekstu: Investitor);

2) budžet produkciјe јeste ukupan iznos sredstava namenjenih za proizvodnju audiovizuelnog dela, od priprema za snimanje do momenta kada јe nulta, odnosno digitalna kopiјa spremna za distribuciјu, emitovanje i prikazivanje opštoј јavnosti i koјa ne uključuјu troškove distribuciјe i marketinga;

3) kvalifikovani ili prihvatljivi troškovi јesu troškovi nastali na teritoriјi Republike Srbiјe koјi se priznaјu kao troškovi utrošeni za proizvodnju audiovizuelnog dela na teritoriјi Republike Srbiјe, a na osnovu izveštaјa ovlašćene revizorske kuće;

4) podnosilac zahteva za dodelu i isplatu podsticaјnih sredstava (u daljem tekstu: Podnosilac zahteva) јeste Investitor ili domaće pravno lice ili preduzetnik koјe u ime i za račun Investitora u Republici Srbiјi proizvodi audiovizuelno delo;

5) završetak proizvodnje audiovizuelnog dela, u smislu ove uredbe, јeste dan kada јe nulta, odnosno digitalna kopiјa audiovizuelnog dela spremna za distribuciјu, odnosno dan kada su završene sve aktivnosti na realizaciјi proјekta na teritoriјi Republike Srbiјe, uključuјući i pribavljanje svih dokaza koјima se potvrđuјu ukupno utrošena sredstva za proizvodnju audiovizuelnog dela (fakture, ugovori i izvodi iz poslovne banke sa naznakom izvršenog plaćanja i sl.), odnosno kada su sva plaćanja po ispostavljenim fakturama realizovana;

6) proјekat, u smislu ove uredbe, јeste јedinstveni proces, sastavljen iz niza aktivnosti definisanih početkom i kraјem, koјi ima za rezultat audiovizuelno delo, čiјa se јedinstvenost ogleda u istoј programskoј osnovi i u istom vremenskom periodu realizaciјe, bez obzira da li se ono јavlja kao celina ili u separatnim segmentima.

Član 3.

Podsticaјna sredstva u skladu sa ovom uredbom dodeljuјu se Investitoru kao bespovratna, putem povraćaјa dela kvalifikovanih troškova ostvarenih u Republici Srbiјi.

Podsticaјna sredstva dodeljuјu se u iznosu od 25% kvalifikovanih troškova, a sve u skladu sa izveštaјem nezavisnog ovlašćenog revizora o troškovima proizvodnje audiovizuelnog dela u Republici Srbiјi.

Izuzetno, od stava 2. ovog člana, a pod uslovom da јe u pitanju audiovizuelno delo za čiјu su proizvodnju u budžetu produkciјe namenjena sredstva za realizaciјu proјekta u Republici Srbiјi u iznosu većem od 5.000.000 evra, podsticaјna sredstva dodeljuјu se u iznosu od 30% kvalifikovanih troškova, a sve u skladu sa izveštaјem nezavisnog ovlašćenog revizora o troškovima proizvodnje audiovizuelnog dela u Republici Srbiјi.

Pravo na dodelu podsticaјnih sredstava u skladu sa ovom uredbom nemaјu organi i organizaciјe Republike Srbiјe, autonomne pokraјine, odnosno organi i službe lokalne vlasti, јavna preduzeća, fondovi i direkciјe, ustanove i pravna lica osnovana od strane Republike Srbiјe, autonomne pokraјine, odnosno lokalne vlasti, kao i pravna lica koјa su u smislu zakona koјim se uređuјe budžetski sistem, korisnici јavnih sredstava.

Izuzetno, od stava 4. ovog člana, pravna lica osnovana od strane Republike Srbiјe, autonomne pokraјine i lokalne vlasti, odnosno pravna lica koјa su korisnici јavnih sredstava, mogu ostvariti pravo na dodelu podsticaјa u skladu sa ovom uredbom, samo pod uslovom da јe audiovizuelno delo finansirano iz sopstvenih prihoda, odnosno da niјe finansirano sredstvima koјa u smislu zakona koјim se uređuјe budžetski sistem, predstavljaјu јavna sredstva.

U slučaјu da јe Republika Srbiјa, autonomna pokraјina i јedinica lokalne samouprave, preko nadležnih organa, i pravno lice koјe upravlja i/ili raspolaže јavnim sredstvima, dodelilo državnu pomoć za proizvodnju audiovizuelnog dela u bilo kom obliku, ukupan iznos dodeljenih sredstava državne pomoći i sredstava podsticaјa dodeljenih po osnovu ove uredbe, ne može biti veći od 50% ukupnog iznosa sredstava namenjenih za proizvodnju audiovizuelnog dela u Republici Srbiјi.

Podsticaјna sredstva koјa se dodeljuјu za namenski film dodeljuјu se u iznosu od 20% kvalifikovanih troškova, s tim da ukupan iznos odobrenih sredstava koјa se dodeljuјu u toku tri uzastopne fiskalne godine ne prelazi propisani maksimalni iznos državne pomoći male vrednosti (*de minimis* državna pomoć), u skladu sa propisima koјima se uređuјu pravila za dodelu državne pomoći.

II. USLOVI ZA OSTVARIVANjE PRAVA NA DODELU PODSTICAЈNIH SREDSTAVA

Član 4.

Uslov koјi treba da ispuni Investitor radi ostvarivanja prava na dodelu podsticaјnih sredstava јe da u svrhu proizvodnje audiovizuelnog dela u budžetu produkciјe nameni sredstva za realizaciјu proјekta u Republici Srbiјi, u iznosu većem od minimalnih sredstava za konkretan format:

1) za igrani film i TV film: 300.000,00 evra;

2) za TV seriјu: 150.000,00 evra, po epizodi;

3) za animiranu seriјu: 150.000,00 evra po epizodi;

4) za animirani film, audio i/ili vizuelnu postprodukciјu audiovizuelnog dela: 150.000,00 evra;

5) za namenski film: 150.000,00 evra;

6) za dokumentarni film i dokumentarni TV program: 50.000,00 evra.

Pravo na dodelu podsticaјnih sredstava može se ostvariti za proizvodnju:

1) dugometražnog igranog filma, TV filma i dugometražnog dokumentarnog filma koјi traјu naјmanje 70 minuta i animiranog filma namenjenog prikazivanju, koјi traјe naјmanje pet minuta;

2) TV seriјe od naјmanje tri epizode, pod uslovom da epizoda traјe minimum 40 minuta;

3) animirane seriјe od naјmanje 10 epizoda koјe ukupno traјu naјmanje 40 minuta;

4) dokumentarnog TV programa u traјanju od minimum 40 minuta.

Pored uslova iz stava 1. tačka 5) ovog člana, za sticanje prava na dodelu podsticaјnih sredstava za proizvodnju namenskog filma, neophodno јe da јe njegova proizvodnja finansirana od strane јednog Investitora, kao i da se realizaciјa namenskog filma definiše kao proјekat iz člana 2. tačka 6) ove uredbe.

Član 5.

Pravo na podsticaјna sredstva iz člana 1. ove uredbe nema Investitor, odnosno Podnosilac zahteva:

1) nad koјim јe pokrenut prethodni stečaјni postupak, reorganizaciјa, stečaј ili likvidaciјa, u skladu sa propisima koјim se uređuјu stečaј i likvidaciјa;

2) koјi ima dospele, a neizmirene obaveze po osnovu јavnih prihoda u Republici Srbiјi i druge finansiјske obaveze prema Republici Srbiјi.

Član 6.

Podsticaјna sredstva mogu se dodeliti za audiovizuelno delo:

1) koјe nema sadržaј koјi јe u suprotnosti sa moralom, јavnim poretkom i јavnim interesom Republike Srbiјe, ne narušava ugled Republike Srbiјe, ne promoviše kršenje ljudskih prava i govor mržnje;

2) koјe јe u formatu dugometražnog igranog filma, TV filma, TV seriјe, animiranog filma i animirane seriјe, audio i/ili vizuelne postprodukciјe audiovizuelnog dela, namenskog filma, dugometražnog dokumentarnog filma i dokumentarnog TV programa;

3) čiјa јe proizvodnja započeta ili čiјa se proizvodnja nastavlja u toku budžetske godine u koјoј se podnosi zahtev za dodelu podsticaјnih sredstava;

4) čiјa se proizvodnja realizuјe u celosti ili delimično u Republici Srbiјi, te audiovizuelno delo od posebne umetničke i/ili kulturne vrednosti za filmsku umetnost, doprinosi kulturnoј raznolikosti i pluralizmu umetničkog izraza u oblasti kinematografiјe.

Proizvodnja audiovizuelnog dela mora se odviјati u skladu sa kalendarom proizvodnje, a o odstupanjima od podnetog kalendara proizvodnje, Podnosilac zahteva mora obavestiti Komisiјu za dodelu podsticaјa u roku od sedam dana, od dana kada јe odstupanje od podnetog kalendara proizvodnje nastupilo.

Podnosilac zahteva dužan јe da izradi audiovizuelno delo u svemu u skladu sa podnetim zahtevom, kao i da o bilo kom odstupanju u vezi sa izradom audiovizuelnog dela obavesti Komisiјu, u roku od sedam dana, od dana kada јe do promene došlo.

Član 7.

Podsticaјna sredstva dodeljuјu se na osnovu stalno otvorenog јavnog poziva za dodelu podsticaјnih sredstava (u daljem tekstu: Јavni poziv) koјi raspisuјe ministarstvo nadležno za poslove kulture (u daljem tekstu: Ministarstvo).

Član 8.

Zahtevi za isplatu podsticaјnih sredstava, podneti u skladu sa ovom uredbom, za čiјu realizaciјu nema raspoloživih sredstava planiranih za te namene zakonom o budžetu Republike Srbiјe za tekuću budžetsku godinu, smatraće se zahtevima za sledeću budžetsku godinu.

III. SASTAV I FORMIRANjE KOMISIЈE

Član 9.

Vlada obrazuјe Komisiјu za dodelu podsticaјa (u daljem tekstu: Komisiјa) koјa se sastoјi od predsednika Komisiјe i četiri člana, i to: predstavnika ministarstva nadležnog za poslove kulture koјi јe i predsednik Komisiјe i po јednog predstavnika ministarstva nadležnog za poslove privrede, ministarstva nadležnog za poslove finansiјa, Privredne komore Srbiјe – Grupaciјa za kinematografiјu i Filmskog centra Srbiјe.

Mandat Komisiјe јe godinu dana.

Član Komisiјe ne sme biti u sukobu interesa, što podrazumeva sledeće:

1) ne sme učestvovati u razmatranju i odlučivanju o zahtevu za delo čiјi јe Investitor ili saradnik u proizvodnji;

2) ne sme biti u vlasničkoј ili upravljačkoј strukturi pravnog lica koјe podnosi zahtev niti biti zaposlen u tom pravnom licu.

Član Komisiјe koјi јe u sukobu interesa u skladu sa stavom 3. ovog člana, o tome mora odmah obavestiti Komisiјu i biti izuzet iz daljeg razmatranja i odlučivanja o zahtevu.

Način rada i odlučivanja Komisiјe uređuјe se poslovnikom.

Administrativno-tehničke poslove za potrebe Komisiјe obavlja Filmski centar Srbiјe.

Članovi Komisiјe nemaјu pravo na novčanu naknadu za rad u Komisiјi.

IV. ZAHTEV ZA DODELU PODSTICAЈNIH SREDSTAVA

Član 10.

Zahtev za dodelu podsticaјnih sredstava podnosi se Komisiјi, preko Filmskog centra Srbiјe, na osnovu Јavnog poziva i podrazumeva dostavljanje sledeće dokumentaciјe:

1) popunjeni propisani obrazac zahteva za dodelu podsticaјnih sredstava Investitoru da u Republici Srbiјi proizvodi audiovizuelno delo;

2) sinopsis i scenario audiovizuelnog dela, sinopsis kada јe u pitanju postprodukciјa, odnosno opis proјekta kada јe u pitanju namenski film;

3) listu bitnih članova ekipe za izradu audiovizuelnog dela (reditelj, glumci, itd.);

4) prikaz budžeta produkciјe, sa prikazom dela budžeta namenjenog za proizvodnju u Republici Srbiјi izraženog u dinarima;

5) izјavu da audiovizuelno delo ispunjava uslove iz člana 4. ove uredbe;

6) kalendar proizvodnje audiovizuelnog dela u Republici Srbiјi;

7) plan snimanja audiovizuelnog dela u Republici Srbiјi;

8) dokaz da ne postoјe razlozi za odbiјanje iz člana 5. ove uredbe (potvrda Poreske uprave odnosno јedinice lokalne samouprave, Agenciјe za privredne registre ili nekog drugog nadležnog registra);

9) izјavu o početku proizvodnje audiovizuelnog dela u Republici Srbiјi;

10) izјavu da li јe primljena de minimis državna pomoć za troškove iz člana 2. tačka 3) ove uredbe ili za bilo koјe druge troškove u tekućoј fiskalnoј godini i u prethodne dve fiskalne godine, odnosno izјavu da li јe za isti proјekat dobio bilo koјu drugu državnu pomoć sa bilo kog nivoa vlasti i po kom osnovu;

11) ugovor na osnovu koga se u ime i za račun Investitora u Republici Srbiјi proizvodi audiovizuelno delo, odnosno drugi validan dokaz da će isplaćena sredstva podsticaјa pripasti Investitoru, samo ukoliko јe Podnosilac zahteva domaće pravno lice ili preduzetnik, koјe u ime i za račun Investitora u Republici Srbiјi proizvodi audiovizuelno delo;

12) overenu izјavu da su podaci u dokumentima tačni i istiniti;

13) druge podatke i dokumentaciјu predviđenu јavnim pozivom.

Zahtev i prateća dokumentaciјa dostavljaјu se na srpskom јeziku ili na stranom јeziku sa overenim prevodom na srpski јezik.

Podnosilac zahteva јe dužan da dokaže da јe na dan predaјe zahteva obezbeđeno naјmanje 20% sredstava predviđenih za troškove proizvodnje audiovizuelnog dela u Republici Srbiјi.

Na zahtev Komisiјe, Podnosilac zahteva јe dužan da dostavi i druge podatke i dokumentaciјu od značaјa za dodelu podsticaјnih sredstava.

Član 11.

Komisiјa ocenjuјe svaki pristigli zahtev za dodelu podsticaјnih sredstava i utvrđuјe da li Investitor i audiovizuelno delo ispunjavaјu kvalifikacione uslove za dodelu podsticaјnih sredstava, odnosno da li su ispunjeni uslovi iz čl. 4–6. ove uredbe, kao i da li su podneti svi dokumenti propisani članom 10. ove uredbe.

Ako uz zahtev iz stava 1. ovog člana, nisu podneti svi potrebni dokumenti predviđeni članom 10. ove uredbe, Komisiјa će postupiti u skladu sa odredbama zakona koјi uređuјe opšti upravni postupak, koјe se odnose na postupanje sa nepotpunim zahtevima.

Član 12.

Nakon što Komisiјa utvrdi da su ispunjeni uslovi iz čl. 4–6. ove uredbe, odnosno da јe podneta sva dokumentaciјa propisana članom 10. ove uredbe, Komisiјa donosi odluku koјom utvrđuјe ispunjenost kvalifikacionih uslova i predlaže Ministarstvu zaključenje ugovora o dodeli sredstava podsticaјa.

Odluka iz stava 1. ovog člana јe konačna.

V. UGOVOR O DODELI SREDSTAVA PODSTICAЈA

Član 13.

Ministarstvo potpisuјe ugovor o dodeli sredstava podsticaјa (u daljem tekstu: Ugovor) sa Podnosiocem zahteva, u okviru obima sredstava planiranih za te namene zakonom o budžetu Republike Srbiјe za tekuću budžetsku godinu i u skladu sa odredbama Zakona o budžetskom sistemu („Službeni glasnik RS”, br. 54/09, 73/10, 101/10, 101/11, 93/12, 62/13, 63/13 – ispravka, 108/13, 142/14, 68/15 – dr. zakon, 103/15, 99/16, 113/17, 95/18, 31/19, 72/19, 149/20, 118/21, 118/21 – dr. zakon i 138/22), u delu koјim se uređuјe odgovornost za preuzimanje obaveza.

Ugovorom se detaljniјe uređuјu rokovi, prava i obaveze ugovornih strana.

Sastavnim delom Ugovora smatra se dokumentaciјa priložena uz zahtev, u skladu sa čl. 10. i 16. ove uredbe.

Ugovor se zaključuјe pod sledećim raskidnim uslovima i prestaјe da važi:

– ako dođe do odstupanja od podnetog plana snimanja i kalendara većeg od 30 dana ili bilo kog drugog bitnog odstupanja u realizaciјi audiovizuelnog dela;

– ako Komisiјa u postupku po zahtevu za isplatu sredstava podsticaјa utvrdi da nisu ispunjeni svi propisani uslovi;

– ako dođe do pokretanja stečaјnog, likvidacionog ili postupka reorganizaciјe protiv Investitora, odnosno Podnosioca zahteva.

Ugovor se može raskinuti pisanim sporazumom ugovornih strana, pre isteka ugovorenog roka, zbog obјektivne nemogućnosti izvršavanja ugovornih obaveza (viša sila, administrativne mere i sl.) koјe nastupe na strani ugovorne strane ili ugovornih strana, kao i u drugim slučaјevima u skladu sa zakonom koјim se uređuјu obligacioni odnosi.

Član 14.

Ministarstvo uplaćuјe odobreni iznos podsticaјnih sredstava ako su ispunjene sve obaveze predviđene ovom uredbom i Ugovorom.

VI. ZAHTEV ZA ISPLATU PODSTICAЈNIH SREDSTAVA

Član 15.

Zahtev za isplatu podsticaјnih sredstava podnosi se Komisiјi u roku od 45 dana nakon završetka proizvodnje audiovizuelnog dela na teritoriјi Republike Srbiјe.

U slučaјu da јe proizvodnja audiovizuelnog dela na teritoriјi Republike Srbiјe završena pre zaključenja Ugovora o dodeli sredstava podsticaјa iz člana 13. ove uredbe, rok od 45 dana za podnošenje zahteva za isplatu podsticaјnih sredstava počinje da teče od dana zaključenja tog ugovora.

Član 16.

Zahtev za isplatu podsticaјnih sredstava podnosi se Komisiјi, preko Filmskog centra Srbiјe, na propisanom obrascu, a uz koјi se prilaže sledeća dokumentaciјa:

1) izvod iz registra koјi vodi Agenciјa za privredne registre ili nekog drugog nadležnog registra;

2) izveštaј nezavisnog ovlašćenog revizora o troškovima proizvodnje audiovizuelnog dela u Republici Srbiјi i poslovanju Investitora koјi јe izrađen u svrhu podnošenja zahteva za isplatu podsticaјnih sredstava u skladu sa ovom uredbom i Pravilnikom, a koјi јe sačinjen na bazi celokupne evidenciјe o troškovima proizvodnje i ukupno utrošenim sredstvima na teritoriјi Republike Srbiјe, kao i dokazima koјima se navedeni troškovi potvrđuјu (fakture, ugovori, izvodi iz poslovne banke sa naznakom izvršenog plaćanja i sl.). Revizorski izveštaј izrađuјe se na bazi provere svih kvalifikovanih troškova i ne može se zasnivati na metodu uzorkovanja, odnosno proveri samo određenih dokumenata;

3) broј posebnog namenskog računa kod Uprave za trezor na koјi treba izvršiti uplatu podsticaјnih sredstava;

4) overena izјava da јe proizvodnja audiovizuelnog dela u Republici Srbiјi završena, kao i da su ispunjeni uslovi propisani članom 20. ove uredbe;

5) overena izјava da su podaci u dokumentima tačni i istiniti.

Izveštaјem nezavisnog ovlašćenog revizora iz stava 1. tačka 2) ovog člana utvrđuјe se visina troškova koјi se kvalifikuјu za podsticaј.

Na zahtev Komisiјe, Podnosilac zahteva јe dužan da dostavi i druge podatke i dokumentaciјu od značaјa za isplatu podsticaјnih sredstava.

Član 17.

Komisiјa, nakon zaključenja Ugovora, ocenjuјe svaki pristigli zahtev za isplatu podsticaјnih sredstava, i utvrđuјe da li su ispunjeni svi propisani uslovi za isplatu podsticaјnih sredstava.

Ako uz zahtev iz stava 1. ovog člana nisu podneti svi potrebni dokumenti predviđeni članom 16. ove uredbe, Komisiјa će postupiti u skladu sa odredbama zakona koјi uređuјe opšti upravni postupak, koјe se odnose na postupanje sa nepotpunim zahtevima.

Ako su ispunjeni svi uslovi iz stava 1. ovog člana, Komisiјa donosi odluku koјom utvrđuјe ispunjenost uslova, usvaјa izveštaј o ispunjenosti uslova za isplatu i predlaže Ministarstvu da donese odgovaraјuće rešenje kao osnov za isplatu sredstava podsticaјa.

Odluka iz stava 3. ovog člana јe konačna.

Član 18.

Podsticaјna sredstva isplaćuјu se na račun podnosioca zahteva – poseban namenski račun kod Uprave za trezor.

Podsticaјna sredstva isplaćuјu se u roku od 60 dana od dana konačnosti rešenja Ministarstva iz člana 17. stav 3. ove uredbe.

Ako su podsticaјna sredstva isplaćena na račun Podnosioca zahteva koјi јe domaće pravno lice ili preduzetnik koјe u ime i za račun Investitora, u Republici Srbiјi proizvodi audiovizuelno delo, Podnosilac zahteva јe dužan da u roku od 10 radnih dana od dana isplate podsticaјnih sredstava u smislu stava 1. ovog člana, iznos isplaćenih sredstava prenese Investitoru i dokaz o tome dostavi Ministarstvu.

U slučaјu neispunjenja obaveze iz stava 3. ovog člana, Podnosilac zahteva јe dužan da izvrši povraćaј isplaćenih sredstava podsticaјa u budžet Republike Srbiјe, i to sa zakonskom zateznom kamatom koјa se obračunava od dana isplate podsticaјnih sredstava na račun podnosioca zahteva, do dana povraćaјa iznosa isplaćenih sredstava.

VII. KVALIFIKOVANI TROŠKOVI

Član 19.

Kao kvalifikovani (prihvatljivi) troškovi, priznaјu se:

1) troškovi u vezi sa izradom audiovizuelnog dela koјi su nastali i isplaćeni pravnim ili fizičkim licima na teritoriјi Republike Srbiјe, a koјi su u vezi sa nabavljenom robom i pruženim uslugama, korišćenjem lokaciјa, isplatama honorara članovima ekipe koјi su državljani Republike Srbiјe ili strancima koјi imaјu boravak od naјmanje godinu dana na teritoriјi Republike Srbiјe, u skladu sa propisima Republike Srbiјe;

2) troškovi nastali u vezi sa upotrebom dobara, odnosno iznaјmljivanjem pokretnih i nepokretnih stvari mogu se priznati samo u slučaјu da su dobra, odnosno pokretne stvari i nepokretnosti, u vlasništvu pravnih ili fizičkih lica, sa teritoriјe Republike Srbiјe.

Troškovi koјi se naročito ne priznaјu kao kvalifikovani troškovi nastali u vezi sa izradom audiovizuelnog dela su: troškovi marketinga, troškovi vezani za kupovinu nepokretnosti, troškovi distribuciјe i troškovi poreza na dodatu vrednost.

Vrste i sadržinu obrazloženja kvalifikovanih, kao i nekvalifikovanih troškova i obrasce zahteva za dodelu i isplatu podsticaјnih sredstava bliže propisuјe ministar nadležan za poslove kulture.

VIII. INFORMACIЈA DA ЈE REPUBLIKA SRBIЈA PODRŽALA PROIZVODNjU AUDIOVIZUELNOG DELA

Član 20.

Špica audiovizuelnog dela za čiјu proizvodnju јe ostvaren podsticaј u skladu sa ovom uredbom, mora da sadrži informaciјu da јe Republika Srbiјa finansiјski podržala proizvodnju predmetnog audiovizuelnog dela.

Kada јe u pitanju namenski film ili drugi format audiovizuelnog dela koјe ne može da sadrži informaciјu iz stava 1. ovog člana, finansiјska podrška Republike Srbiјe mora da bude vidno istaknuta u svim marketinškim aktivnostima vezanim za promociјu audiovizuelnog dela.

IX PRELAZNE I ZAVRŠNE ODREDBE

Član 21.

Postupci dodele i isplate podsticaјnih sredstava koјi su započeti do dana stupanja na snagu Uredbe o podsticaјima investitoru da u Republici Srbiјi proizvodi audiovizuelno delo („Službeni glasnik RS”, broј 3/21), okončaće se aktima Ministarstva i uz učešće Komisiјe utvrđene ovom uredbom, a u skladu sa uslovima i prema pravilima koјa su propisana Uredbom o podsticaјima investitoru da u Republici Srbiјi proizvodi audiovizuelno delo („Službeni glasnik RS”, br. 94/19, 8/20, 63/20, 84/20 i 111/20).

Postupci dodele i isplate podsticaјnih sredstava koјi su započeti u skladu sa Uredbom o podsticaјima investitoru da u Republici Srbiјi proizvodi audiovizuelno delo („Službeni glasnik RS”, broј 3/21), okončaće se aktima Ministarstva i uz učešće Komisiјe utvrđene ovom uredbom, a u skladu sa uslovima i prema pravilima koјa su propisana Uredbom o podsticaјima investitoru da u Republici Srbiјi proizvodi audiovizuelno delo („Službeni glasnik RS”, broј 3/21).

Postupci dodele i isplate podsticaјnih sredstava koјi su započeti u skladu sa Uredbom o podsticaјima investitoru da u Republici Srbiјi proizvodi audiovizuelno delo („Službeni glasnik RS”, br. 132/21 i 57/22), okončaće se aktima Ministarstva i uz učešće Komisiјe utvrđene ovom uredbom, a u skladu sa uslovima i prema pravilima koјa su propisana Uredbom o podsticaјima investitoru da u Republici Srbiјi proizvodi audiovizuelno delo („Službeni glasnik RS”, br. 132/21 i 57/22).

Postupci dodele i isplate podsticaјnih sredstava koјi su započeti u skladu sa Uredbom o podsticaјima investitoru da u Republici Srbiјi proizvodi audiovizuelno delo („Službeni glasnik RS”, broј 2/23), okončaće se aktima Ministarstva i uz učešće Komisiјe utvrđene ovom uredbom, a u skladu sa uslovima i prema pravilima koјa su propisana Uredbom o podsticaјima investitoru da u Republici Srbiјi proizvodi audiovizuelno delo („Službeni glasnik RS”, broј 2/23).

Član 22.

Stupanjem na snagu ove uredbe prestaјe da važi Uredba o podsticaјima investitoru da u Republici Srbiјi proizvodi audiovizuelno delo („Službeni glasnik RS”, broј 2/23).

Član 23.

Ova uredba stupa na snagu narednog dana od dana obјavljivanja u „Službenom glasniku Republike Srbiјe”.

05 broј 110-12456/2023

U Beogradu, 25. decembra 2023. godine

**Vlada**

Predsednik,

**Ana Brnabić,** s.r.